Opanyin Acheampong ne maame Anima Acheampong a wofiri Old Tafo a ɛwɔ Akyem Aboakwa na wɔ woo Boateng.  Ɔhyɛɛ sukuu ase wɔ Old Tafo Primary School na ɔtoaa so kɔɔ suapɔn sukuu a ɛne Begoro Secondary School. Onyaa akwanya wuraa mfantsip School a ɛwɔ Cape Coast  wɔ afe 1941 na ɔhyɛɛ hɔ kosii afe 1944 bre a woyii no firii hɔ de no kɔɔ Presbyterian Secondary School a ɛwɔ Odumase Krobo, ma no konyaa abodin krataa a ɛne Cambrdge School Certificate. Ɔtoaa so koo sukuu a ɛne Fourah Bay College ,a ɛwɔ Sierra Leone  wɔ afe 1948 nanso ofirii hɔ wɔ afe 1949 mu bɛsen kɔɔ suapɔn a ɛne Kings College London University. Ɔde n’adesua no baa awie wɔ afe 1954 ma no nyaa abodin krataa wɔ mmaranim ho, na wɔfrɛɛ no kaa Abrokyire mmarainimkuo a ɛne English Bar wɔ Gray’s Inn , afe 1956. Wɔfrɛɛ no kaa Ghana mmaranikuo a ɛne Ghana bar no ho wɔ saa afe no ara mu na ohyɛɛ ase wɔ La Chambers se Lɔyani kumaa. Ɔhyɛɛ ɔno anakasa lɔya adwuma ase wɔ afe 1956 na ɔkɔɔ so yɛɛ adwuma sɛ ankorɛnkorɛ kosii sɛ wɔpaw no sɛ mmarahyɛ baguani wɔ December saa afe no are mu ma no kogyinaa wɔ Tafo abatoɔ mpɛsoa so.